كشف صندوق الأمم المتحدة للسكان بأن العالم عرف نحو 1,4 مليون ولادة غير مخطط ليها، بسبب فيروس كورونا المستجد، بحيث صعاب على النساء، فبلدان المنخفضة والمتوسطة الدخل، تتوجه لمرافق تنظيم الأسر، بسبب قيود السفر وسلاسل التوريد المضطربة والمرافق الصحية المنهكة. وحسب البيانات الواردة من صندوق الأمم المتحدة للسكان، واستطلاعات الشركاء وبيانات حركة ، ف”هذ الأرقام الأخيرة كتجي حتى فالوقت اللي كتبين فيه مجموعة من البلدان، وخاصة ذات الدخل المرتفع، علامات أولية على انخفاض حاد في معدلات المواليد. كما تظهر النتائج مدى خطورة تغير المصير الإنجابي للنساء، وتقويض تفضيلاتهن بسبب الوباء”. وسجل الصندوق أن حالات الحمل غير المقصود دارت ضغطا كبير على الأسر اللي كتكافح تحت أعباء مالية متعلقة بالوباء، وزيادة معدلات الاعتلال والوفيات النفاسية وزيادة أعداد الإجهاض غير الآمن كترتبط حتى هي بحالات الحمل غير المرغوب فيه. وكتشير التوقعات أن حوالي 12 مليون مرا عانات من اضطرابات تنظيم الأسرة، وخاصة في أبريل وماي من العام اللي فات، بمتوسط 3,6 أشهر. 
كورونا تسببات ف1,4 مليون ولادة غير مخطط لها